Държавен вестник, бр. 82, 2005 г., стр. 112

С Т Р .  112
Д Ъ Р Ж А В Е Н   В Е С Т Н И К
Б Р О Й  82
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО
НА ЗЕМЕДЕЛИЕТО И ГОРИТЕ
ЗАПОВЕД № РД-09-520
от 10 октомври 2005 г.
На основание чл. 49, ал. 1 от Закона за ветери-
нарномедицинската дейност във връзка с получе-
на информация за констатирано заболяване инф-
луенца (грип) по птиците на територията на Ре-
публика Румъния и Република Турция и съществу-
ваща опасност за здравето на хората и животните
нареждам:
1. Забранявам вноса от Република Румъния и
Република Турция на:
а) живи птици (домашни и диви);
б) стокови и разплодни яйца;
в) суровини и продукти от птици с изключение
на тези, претърпели термична обработка, гаран-
тираща обезвреждането на вируса на инфлуенцата
(грипа) по птиците, и такива, добити преди
25.IХ.2005 г.
2. Внесените от Р. Румъния и Р. Турция птичи
продукти и суровини след 25.IХ.2005 г., преди да  е
влязла в сила забраната по т. 1, да се реализират
само чрез термична обработка, гарантираща обез-
вреждането на вируса на инфлуенцата (грипа) по
птиците.
Контрола по изпълнение на заповедта възлагам
на генералния директор на Националната ветери-
нарномедицинска служба.
Министър: Н. Кабил
96920
МИНИСТЕРСТВО НА ПРАВОСЪДИЕТО
ЗАПОВЕД № ЛС-04-721
от 5 октомври 2005 г.
На основание чл. 655, ал. 2, т. 7 във връзка с § 100,
ал. 3 ТЗ и чл. 3, ал. 2 от Наредба № 3 от 2005 г. за реда
за подбор, квалификация и контрол върху синдици-
те нареждам:
Обявявам изпит за придобиване на квалифика-
ция за синдик, състоящ се от писмена и устна част.
Писмената част на изпита да се проведе на
26.11.2005 г. в сградата на Софийския университет
“Св. Климент Охридски”—София, ул. Цар Освобо-
дител 15, с начален час 10 ч. и продължителност три
астрономически часа.
Провеждането на устната част на изпита да за-
почне на 14.12.2005 г. в сградата на Министерството
на правосъдието—София, бул. Княз Ал. Дондуков 2А,
в 9 ч. и да продължи до изслушване на всички явили
се кандидати. Графикът за явяване на кандидатите
ще бъде определен със заповед на министъра на
правосъдието, обявена на видно място в сградата на
Министерството на правосъдието и публикувана на
електронната страница на министерството едновре-
менно с обявяване на списъка на допуснатите до устен
изпит кандидати.
В 14-дневен срок от обнародване на заповедта
кандидатите за участие в изпита за придобиване на
квалификация за синдик следва да представят:
1. заявление по образец, съдържащо трите име-
на на кандидата, адрес за контакт (служебен или
домашен), телефон,  електронен адрес и факс (ако
има такива), специалност и упражнявана профе-
сия или занятие;
2. копие от личната карта на кандидата;
3. нотариално заверено копие от диплом за за-
вършено висше юридическо или икономическо об-
разование;
4. нотариално заверено копие от трудова или слу-
жебна книжка или удостоверение от последния рабо-
тодател за трудовия стаж и заеманите длъжности, а за
лицата със свободни професии—доказателства за ре-
гистрацията или за вписването им, удостоверяващи
стаж по специалността не по-малък от 3 години;
5. свидетелство за съдимост;
6. автобиография;
7. декларация, че кандидатът не е невъзстановен
в правата си несъстоятелен длъжник, не е освобож-
даван като синдик на основание чл. 657, ал. 2 ТЗ и не
е изключван освен по негово желание от списъците
по чл. 655, ал. 2, т. 7 ТЗ, по чл. 84, ал. 1 от Закона за
банките и по чл. 44, т. 2 от Закона за банковата не-
състоятелност;
8. документ за платена такса за участие в изпита
50 лв.
Таксата за участие в изпита се внася по банкова
сметка  № 3000173700, банков код 66196611, БИН
№ 6301301084, при БНБ—централно управление.
Министър: Г. Петканов
97357
СТОЛИЧНА ОБЩИНА
РЕШЕНИЕ № 568
от 8 септември 2005 г.
На основание чл. 3, ал. 2 и ал. 3, т. 2, чл. 4, ал. 2,
чл. 31, ал. 1 и чл. 32, ал. 3 ЗПСК и чл. 21, ал. 1, т. 8
ЗМСМА Столичният общински съвет реши:
1. Открива процедура за приватизация и опреде-
ля метод за извършване на приватизация чрез пуб-
личен търг за следния обект: помещение към трафо-
пост, ж.к. Дружба 2, до бл. 314, общински нежили-
щен имот, стопанисван от район “Искър”, със съот-
ветното му право на строеж.
2. Забранява извършването на разпоредителни
сделки с имуществото на обекта, сключване на до-
говори за дялово участие, за наем, за съвместна дей-
ност, обезпечаване на вземания и сключване на до-
говори за кредити, отнасящи се до обекта.
3. Възлага на главния изпълнителен директор на
Столичната общинска агенция за приватизация да
сключи приватизационната сделка за обекта.
Председател: Вл. Кисьов
94758